Menetetty vuosikymmen

Menetetty vuosikymmen tai kymmenen vuoden katastrofi oli Angenstanian kuningaskunnassa 1860-luvulla koettu kriisi, joka alkoi paikallisena nälänhätänä katovuonna 1861 Itä-Angenstaniassa leviten koko maahan ja lopulta aiheuttaen merkittävän taloustaantuman.

Keväällä 1860 Grannenmaalta Kivierämaata pitkin puhalsi hyvin kylmä ilmavirtaus, joka aiheutti sen että Itä-Angenstaniassa mitattiin vielä huhtikuussakin pakkasia. Tämä viivästytti viljelyn aloitusajankohtaa merkittävästi, minkä vuoksi vain pieni osa sadosta oli korjattavissa syyskuun alkuun mennessä. Huhtikuussa tuhoutuneen sadon vuoksi pellot jouduttiin kylvämään uudelleen mikä kulutti siemenvarastoja. Sadonkorjuun myöhästyessä syyssateet ja viilenevät ilmat tuhosivat lopulta senkin vähäisen sadon joka oli kypsynyt.

Itä-Angenstanian maakunnat pyysivät Angensburgista apua ja keskushallinto lähetti lännestä ruoka-apua kohti itää. Kuitenkin myös lännessä oltiin kärsitty sadonmenetyksistä ja valtion ruoka-apu itään sai lännessä aikaan yleisen paniikin ruuan loppumisesta. Tämä nosti ruuan hinta rajusti (lokakuun 1860 aikana jopa 700%), minkä vuoksi keskushallinnon oli vaikea saada ruokaa hankituksi. Ruuanhankintaongelmat johtivat toimitusten viivästymiseen ja tulematta jättämiseen, minkä vuoksi talven aikana Itä-Angenstaniassa kolme miljoonaa ihmistä kärsi merkittävästä aliravitsemuksesta. Kevääseen 1861 mennessä jo miljoona ihmistä oli kuollut.

Pohjoiset maakunnat, kuten Fernandian niemimaa, jotka olivat perustaneet elinkeinonsa kaupankäyntiin, olivat täysin riippuvaisia sisämaasta tulevasta ruuasta. Ruuan hinnan voimakas nousu aiheutti sen, että pohjoiset maakunnat eivät kyenneet hankkimaan ruokaa etelästä. Suuret tuontitullit olivat johtaneet myös siihen, että maakuntiin ei tuotu juuri yhtään ruokaa ulkomailta.

Pohjoiset maakunnat julistivat hätätilan kesällä 1861 ja valtio lainoitti pohjoisia maakuntia halpakorkoisilla lainoilla ruuan hankkimiseksi. Tuontitullit purettiin, mutta ne eivät laskeneet juurikaan ruuan hintaa. Pohjoisissa maakunnissa vuoden 1861 loppuun mennessä jo 700.000 ihmistä menehtyi.

Katastrofissa menehtyi jopa kaksi ja puoli miljoonaa ihmistä. Myös taloudelliset menetykset olivat valtaisat ja Angenstanian talous ajautui suurempaa kriisiin kuin koskaan sen historiassa.